JohanHeinsen/ENO huggingface dataset:
Lolland-Falsters Stifts-Tidende, 1840-07-05
Torsdagen den 9de Juli førstkommende om Formiddagen Kl. 11, holdes Auction paa Corselitze Gaard og Fredagen den 10de Juli om Formiddagen Kl. 11 ved Skovfoged P. Mortensens Huus af Moseby, over Skoveffecter bestaaende af: Gavntræ, Favnebrænde og Udhugst af forskjellige Slags samt Græs til Høeslet. Vedkommende Skovfogder paavise det Sælgende 3 Dage før Auctionerne. Corselitze den 1ste Juli 1840. P. Andersen.
Lolland-Falsters Stifts-Tidende, 1840-07-05
Torsdagen den 9de Juli Formiddag Kl. 9 lader Forpagter Eibye paa Søeholt formedelst Fraflytning, ved offentlig Auction bortsælge en Deel Ind- og Udboe af forskjellige Slags; Sengeklæder, Linned, Avls- og Meierieredskaber, hvoriblandt danske, engelske og americanske Plouge, en nye engelsk Harve og en Brakharve, to gode Kornrensemaskiner, noget godt Vogntømmer, en stor indmuret Jerngryde til at koge Bøtter i, en Deel røget Flesk, nogle Lpd. god Humle, Kreature, hvoriblandt nogle store unge Heste, 20 Stkr. Vallesviin, 30 Stkr. Levesviin, hvoriblandt nogle iforede Søer, 14 Stkr. Qvier i 3die Aar, 16 Aars-Qvier, 2 Aars-Tyre, nogle Melkekalve, en Deel Faar og Lam; 30 Favne Brænde; et Kjølvehuus af Muur- og Bindingsværk med Jernaager for Kjølven, foruden m. M. Vederhæftige Kjøbere gives Credit til Mortensdag d. A. Rødbye den 30te Juni 1840. Jbsen.
Lolland-Falsters Stifts-Tidende, 1840-07-05
Tirsdagen den 14de Juli dette Aar, bliver afholdt offentlig Auction: a. i Bangsebro Skov, om Formiddagen præcice Kl. 11 over et lille Partie afbarket Ege Udhug, Græs til Høeslæt m. m.b. i Hannenou Skov, om Eftermiddagen Kl. 2, over et betydeligt Partie Bøge=Favnebrænde, noget Bøge=Udhug og Græs til Høeslet i Borremose. Mødet til Auctionen er i Bangsebroe Skov hos Tilsyns manden og i Hannenou Skov ved Taaderup Led; hvilket herved bekiendtgiøres. Falsters Birk, Nyekiøbing den 17de Juni 1840. Pontoppidan.
Lolland-Falsters Stifts-Tidende, 1840-07-05
Jndkaldelse.
Lolland-Falsters Stifts-Tidende, 1840-07-05
Enhver, som maatte have noget at fordre i Stervboet efter afdøde Tjenestepige Kirsten Christensdatter af Alminde i Landet Sogn, indkaldes herved med 12 Ugers Varsel til at anmelde og beviisliggjøre deres Fordringer for undertegnede Skifteforvalter. Lollands Sønderherreds Contoir, Nakskov den 2den Juli Fasting.
Lolland-Falsters Stifts-Tidende, 1840-07-07
Lollands Falsters stige. Tidende. No 78. Tirsdagen den 7 Juli.
Lolland-Falsters Stifts-Tidende, 1840-07-07
Hvor en almindelig Deeltagelse for de offentlige Anliggender er vaagnet, der vil ogsaa en levende og frisindet Forhandling om disse gjennem Pressen, som det store almindelige Meddelelsesmiddel, finde Sted, og med sand Erkjendtlighed paaskjønne vi, at der er faa Folk udenfor Norden, som nyde denne Frihed i samme Grad som det Folk, hvorover Deres Majestæt udrækker Deres milde Scepter. Vi udtale derfor her ikkun en almindelig dybt følt Misbilligelse, naar vi beklage, at denne Frihed i den senere Tid saa ofte er bleven misbrugt, og at man ei sjelden har overskredet Sømmelighedens og Ærbødighedens Grændse, i det vi vove at nære det Haab, at Deres Majestæt ikke, for disse Overtrædelsers Skyld, vil indskrænke denne Folket saa dyrebare Yttringsfrihed. Det er Deres Majestæts Undersaatters freidige Haab, som deres inderlige Bøn til den Almægtige, at det maa forundes Dem under et længe og lykkeligt og fredeligt Regimente at udføre alle de ædle Forsætter, hvormed De har besteget Deres Trone, da vil under den Allerhøiestes Velsignelse Christian den Ottendes Regjeringsaar nævnes i Danmarks Aarbøger som et stort heldbringende Tidspunkt, hvor Folkelivet tog et høiere Opsving, hvor ualmindelige Kræfter udfoldede sig, hvor Videnskab og Kunst og borgerlig Velmagt, allerede saa omhyggeligt pleiede under Deres Majestæts ædle forklarede Forgænger, fremblomstrede med den naturlige Frugtbarhed, der har sit Hjem i Danmark Sletter."
Lolland-Falsters Stifts-Tidende, 1840-07-07
Hs. Majestæt Kongens Svar paa denne Adresse lød saaledes: "Det er Trang for mit Hjerte at tolke de mange gode Kjøbenhavns Borgere og Jndvaanere min Tak for de Ønsker, De i en Adresse i Anledning af min Salvingsact, have ladet mig tilstille. Jeg kan ikke takke Dem hver især, derfor har jeg bedet Dem, hvis Navne jeg først har fundet under Adressen, at modtage Forsikkringen om min og Dronningens Glædeover den Os saaledes yttrede Kjærlighed og Hengivenhed. De erkjende tilfulde mit Sindelag, mine rene Hensigter til at befordre Folkets Lykke. Jeg har strax ved min Tronbestigelse yttret disse, men enhver Forbedring kræver Tid og modent Overlæg, det indsee De tilfulde, og naar det gjælder og Forbedringer i de offentlige Indretninger, stoler jeg trygt paa den Medhjelp, jeg venter at finde hos velsindede Borgere, og paa de Raad, jeg søger hos oplyste Fædrelandsvenner. Hvad Forandringer i de Jnstitutioner angaaer, der knytte sig til Rigets Grundlov, da vilde disse, efter min Overbeviisning, være ubetimelige, hvorimod man først og fremmest maa bestræbe sig for at anvende hine til Folkets Held. Dette bør jo være Formaalet for mine Bestræbelser, i det jeg anbefaler min Færd til Alstyreren, hvis Tjener her paa Jorden jeg anseer mig for at være. Jeg haaber med Dem, at Trykkefriheden, dette store Gode for et Folk, ei behøver at indskrænkes, dog vil dette afhænge af, om den fremdeles misbruges, og om Lovene anvendes til at værne om den.
Lolland-Falsters Stifts-Tidende, 1840-07-07
For enhver Yttring af Tillid og Hengivenhed takker jeg Dem; disse Følelser skulle stedse være min bedste Løn.
Lolland-Falsters Stifts-Tidende, 1840-07-07
Aarhuus Avisen, beretter, at i Anledning af Kronningen ere 19 Tugthuusfanger blevne benaadede og iblandt dem den i sin Tid bekjendte Guldsmed, som stial begge Guldhornene og smeltede dem. Fiendskabet mellem Kjøbenhavnsposten, og Dagen er nu endog gaaet saa vidt at Hr. Th. Becker ved sin Tilbagekomst fra Frederiksborg har erklæret, at han vilde have fundet sig foranlediget til at anvende den Fremgangsmaade, som Mænd af Ære ved en saadan Leilighed pleie at anvende, dersom ikke Kjøbenhavnspostens" ansvarhavende Redacteur formedelst hans tidligere ringe Stands Skyld paa ingen Maade kunde staae ham til Ansvar, og han maa derfor gjøre Afkald paa at erholde nogen Fyldestgjørelse, med mindre Redacteurens Søn, Hr. J.P. Grune, der i Almindelighed antages for den virkelige Redacteur af Kjøbenhavnsposten enten vil opgive Forfatteren af det omtalte Stykke eller selv staae Hr. Becker til Ansvar derfor. Dette Hele synes at have temmelig megen Lighed med en formelig Udfordring til Tvekamp, og er dette mod Formodning Hr. Beckers Mening, da burde han dog erindre, at han nu selv gjør sig skyldig i at indføre franske og engelske Skikke i vort kjære Fædreland, hvad han tilligemed mange Flere jo meget ivrigt forhen har bebreidet Kjøbenhavnsposten og Fædrelandet. - Ogsaa vi haabe, ligesom Kjøbenhavnsposten, at Hr. Becker ikke vil glemme Regnskabet for Balpareen og Sølvbrylluppet, der jo gav Anledning til Dagens heftige, men hidtil ubeviste Angreb paa os.
Lolland-Falsters Stifts-Tidende, 1840-07-07
Den berømte svenske Capitain Lindeberg, som fortiden opholder sig i Kjøbenhavn, bivaanede ogsaa Festmaaltidet paa Skydebanen til Bogtrykkerkunstens Ære og havde, som man kunde vente, sin Plads paa den yderste Venstre. (Aalb. Av.)
Lolland-Falsters Stifts-Tidende, 1840-07-07
Aalborg Avis fortæller, at om en fjorten Dages Tid vil Ole Kollerøds Henrettelse finde Sted paa Amager. Pastor Visby har allerede begyndt at forberede ham til Døden.
Lolland-Falsters Stifts-Tidende, 1840-07-07
Paa Skagen blev der paa Deres Majestæters Kongens og Dronningens Sølvbryllupsfest afbrændt et fra Kjøbenhavn medbragt lille Fyrværkeri, der tog sig særdeles godt ud blandt de hvide Sandklitter og i høiste Grad vakte Skagboernes Forbanselse, da disse aldrig for havde seet eller tænkt sig et saadant Syn. (Dagen.)Der er i denne Tid gjort en Opdagelse, som maaskee kan blive af Vigtighed, idet man nemlig har faaet Vished om, at der existerer Østersbanker i Vesterhavet, Sydvest for Skagen. En saadan er i Sommer opdaget, to Mile fra Kysten, og Cand. phil. Skibsted har faaet kgl. Tilladelse til at fiske der i 5 Aar uden Afgivt, og i ligesaa lang Tid, mod en moderat Afgivt, paa alle de Banker, som han kan finde Vest for Grenen eller Jyllands Nordpynt. (Dagen.)¬
Lolland-Falsters Stifts-Tidende, 1840-07-07
Man fortæller - hedder det i et Privatbrev fra Kjøbenhavn – at Borgerrepræsentanterne i Løverdags skulle have afholdt en Samling, hvori discuteredes Spørgsmaalet, om de skulde aftræde. Resultatet skal, efter 2 Timers Discussion, være bleven, at de indtil videre skulle vedblive. - En Adresse til Repræsentanterne, hvori de takkes for deres i Torsdags overleverede Adresse, skal - ef Deter Forlydende – circulere eller være fremlagt til Underskrift, og have erholdt 200 Navne.
Lolland-Falsters Stifts-Tidende, 1840-07-07
Paa den Fortegnelse, den kgl. Generalpostdirection har udsendt over de Aviser, der have Forsendelsesret med Posterne, savner man foruden Fædrelandet, hvem Forsendelsesret som bekjendt er bleven nægtet, tillige af de kjøbenhavnske Blade den Frisindede og Folkebladet. Om dette er en Følge af at de nævnte Blade ligeledes have faaet Afslag paa deres Ansøgninger, eller om de aldeles ikke have søgt om Forsendelsesret, vides endnu ikke, men og forekommer det dog, at Publicum ikke burde være uvidende herom.
Lolland-Falsters Stifts-Tidende, 1840-07-07
Ved det kielske Universitets Høitidelighed Anledning af Deres Majestæters Kronning, hvilken er bleven afholdt paa selve Kronningsdagen, har det theologiske Facultet iblandt flere Lærde tildeelt den theologiske Doctorværdighed med Æresdiplom til Lector i Theologien ved Kbhvns Universitet, Licent. J. L. Martensen. (Berl. Td.)
Lolland-Falsters Stifts-Tidende, 1840-07-07
Under 28de f. M. er Agent, Told- og Consumtions-Jnspecteur N. P. Schierbeck i Nykjøbing paa Falster udnævnt til virkelig Kammerraad.
Lolland-Falsters Stifts-Tidende, 1840-07-07
Udenlandske Efterretninger. England. Bladene ere i denne Tid meere end sædvanligt blottede for Efterretninger af Betydenhed, hvilket er en Følge af at Jntet passerer i Parlamentet, og at man heller Jntet erfarer fra Colonierne eller China. J Parlamentet har Lord Palmerston, paa Forespørgsel, erklæret, at det ikke var Regjeringens Hensigt, at give de Kjøbmænd Erstatning, der havde lidt Tab ved Handelen paa China med Opium, og da Forholdene til Persien, paa samme Tid blev bragt paa Bane, erklærede han, at der var paabegyndt Underhandlinger med dette Land, hvorom han dog endnu ei ansaae det rigtigt at meddele Underretning.
Lolland-Falsters Stifts-Tidende, 1840-07-07
Frankrig. Uagtet al den Umage, Oppositionspressen har anvendt for at forlede Pairskammeret til at forkaste de af de Deputerede antagne Lovforslag, have Pairerne dog antaget de dem hidtil forelagte, og den beste Forstaaelse synes saaledes at herske mellem Ministrene og Pairskammeret. Kongen har nu atter opgivet sin Reise til det sydlige Frankrig, men derimod bestemt erklæret, at han til næste Sommer vil besøge Slottet i Pau. Ogsaa her beskjæftiger man sig, i Mangel af vigtigere Sager, med Rygter og tilkommende Ministerforandringer og Odilon Barrot paastaaer man saaledes er nu bestemt til at blive Deputeretkammerets næste Præsident. – Fra den spanske Grændse har man faaet Efterretning om, at endeel af Balmasedas Corps alt er flygtet ind over den franske Grændse og man venter at Resten snart vil følge efter. - Ogsaa i Strasburg har man høitideligholdt Bogtrykkerkunstens Jubilæum med megen Prag og tillige opreist Guttenbergs Statue. - Om Tilstanden i Algier ere meget foruroligende Rygter i Omløb, og skjøndt Regjeringen vel har bekjendtgjort nogle Telegraph Efterretninger, paastaaes der dog almindeligt, at Regjeringen skjuler de slette Efterretninger, og denne Paastand vinder saa meget lettere og 31 Tiltro, som de bekjendtgjorte Telegraph-Efterretninger aldeles ikke omtale Marschal Valde, hvem man mener Uheldene ere tilstødte, da han skal være falden i et Baghold.
Lolland-Falsters Stifts-Tidende, 1840-07-07
Spanien. De ministerielle Blade meddele meget omstændelige Beretninger om den ethusiastiske Jubel, hvormed Dronningerne overalt modtages paa deres Reise, og de tilføie tillige, at man kun meget sjeldent høre vivats for Constitutionen og Friheden.
Lolland-Falsters Stifts-Tidende, 1840-07-07
Den 18de f. M. vare Dronningerne ankomne til Zaragossa, som de atter forlode den 21de og toge til Lerida, hvorfra Espartero skal ledsage dem til Barcelona. – Balmaseda er med 380 Mand ved Larran gaaet over den franske Grændse og man mener, at han med det Første vil blive fulgt af et Corps paa 2000 Mand. General van Halem har udstædt en Proclamation til Jndvaanerne i Catalonien for at opfordre dem til at afskære Cabrera Flugten til Frankrig.
Lolland-Falsters Stifts-Tidende, 1840-07-07
Portugal. Stemningen her er i høi Grad fjendtlig mod Englænderne, fordi de ville forhindre Portugiserne fra at drive Slavehandel. For at gjøre sig et Begreb om hvorledes Cortesforsamlingen behandler denne Sag, meddele vi her et Brudstykke af en Tale, som en Senator Basilio Cabral har holdt. Efterat han nemlig var kaldt til Orden, fordi han benævnede Englænderne en Bande Tyve, der bleve anførte af Lord Palmerston, vedblev han saaledes: "Jeg, som en Portugiser, der har bidraget til at sætte Dronningen paa Tronen, har Ret til saaledes at benævne hine Fremmede, der anmasse sig Ret til ustraffet at plyndre os. Hr. Præsident, vi vare store, da Englænderne endnu vare meget smaae. Rygtet og vore Bedrifter er velbekjendt, medens Englands Historie ikke nævner en eneste heroisk Handling. Deres hele Historie er og Jntriguer og Røverier. Nu da Englænderne ere mægtige, skamme de sig ikke ved at bruge Magt mod en Nation, der ikke kan modstaae dem. Men hvad skal man sige om en Nation, hos hvem Penge formaaer Alt, Efter min Mening er Englænderne den meest skurkagtige og æreløseste Nation, som jeg kjender.
Lolland-Falsters Stifts-Tidende, 1840-07-07
Neapel. Svovlsagen med England er endnu uafgjort, og skjøndt man vedbliver at paastaae, at den vil blive afgjort i Mindelighed, omtales der dog jevnlig uformodede Hindringer, der letteligen kunne kuldkaste alle Bestræbelserne for en mindelig Afgjørelse. En af disse Hindringer skal saaledes være, at Kongen af Neapel selv og den franske Conseilspræsident Thiers ere Hovedactionairer i det Compagnie, som har Svovlmonopolet i Forpagtning. Ligeledes skal Hertuginden af Berry have endeel Actier. Om Underhandlinger selv hører man imidlertid aldeles Jntet. Paa Sicilien er Tilstanden endnu foruroligende og Kongen har derfor befalet, at Krigsretterne endnu skulle vedblive. En neapolitansk Flaade vil med det Første afseile til Tunis for der at tiltvinge sig Erstatning for flere tilføiede Fornærmelser.
Lolland-Falsters Stifts-Tidende, 1840-07-07
Tydskland. Efterretningerne herfra angaae kun Maaden, hvorpaa Bogtrykkerkunstens Jubilæum er bleven feiret i de enkelte Stater. Da Præsidenten i det badenske Deputeretkammer havde berammet et Møde paa den Dag Festen blev afholdt, tog den 1 Deputerede Rotteck heraf Anledning til at aflægge ham en spydig Taksigelse fordi han havde hindret Folkets Deputerede fra at deeltage i en Folkefest, som blev festligholdt under de af Politiet bestemte Former. - J Hannover vedblive de Deputerede endnu at holde Forsamlinger og at raadslaae om den nye Grundlov, der nu for tredie er Gang bleven antaget af det andet Kammer. J Preussen anstiller man betragtninger over hvad Jndflydelse Tron skiftet vil have, og vi have saaledes rigeligt Stof til at anstille Sammenligninger mellem hvad hos os er skeet og hvad der nu begyndes. Lighederne ere i mange Henseender umiskjendelige, og vi ville derfor med det Første nærmere omtale dem. Med Rusland skal der være begyndt Underhandlinger om en Handelstractat, hvoraf man lover sig megen Fordeel.
Lolland-Falsters Stifts-Tidende, 1840-07-07
Rusland, Toget mod Tscherkesserne er at tet begyndt og de russiske Tropper have uden at finde Modstand atter bemægtiget sig det af Tscherkesserne indtagne Fort Tab, som de nu atter arbeide paa at sætte i Forsvarstand. Tscherkesserne selv synes at ville concentrere deres Hovedmagt ved Nikolgjewsky, og man antager almindeligt, at Krigen ganske maa begynde forfra, hvorved dog Tscherkesserne have den Fordeel, at de ere komne i Besiddelse af en stor Deel russiske Kanoner, og tillige ved deres tidligere Held have erholdt endeel Bundsforvandte.
Lolland-Falsters Stifts-Tidende, 1840-07-07
Blandinger. Om Bonden Hans Jansson, der har gjort sig bekjendt som Ordfører for Oppositionen i Bondestanden paa den nuværende svenske Rigsdag, meddeler Neue Zeitung endeel interessante bemærkninger, hvoraf vi her uddrage følgende: Hans Jansson er født 1792 i Labye i Dahlerne af meget fattige men flittige Bønder, der ialt havde 12 Børn. Da der ikke var nogen Skole i Landsbyen, og Forældrene heller ikke havde Evne til at koste noget paa Børnenes Opdragelse, blev denne alene besørget af Forældrene selv, og af dem lærte Hans Jansson at læse, hvorimod han selv maatte lære sig at skrive og regne efter en Forskrift og en Regnebog, da Forældrene ei forstode det selv. Af Faderen lærte han tillige at snedkre. J sit 17de Aar blev Hans Degn i Sognet Moo, og var her i 14 Aar, da han tog til sit nuhavende Opholdsted, Bracketorp i Sognet Hasselkoy. Som Degn var Hans tillige Vaccinateur og erholdt som saadan en Medaille af Sundhedscollegiet for sin Jver i Vaccinationen. J 1822 giftede han sig og fik den Gaard, han nu besidder, som dog den Gang var i høi Grad forfalden, hvorfor han ganske maatte ombygge den. Ved anstrængt Flid har han imidlertid nu sat Gaarden og Avlingen i fortrinlig Stand, og skjøndt han tillige selv har forarbeidet alt sit Bohave, har han dog tillige draget Omsorg for, at danne sin Aand og berige den med nyttige Kundskaber, hvorfor han og nød almindelig Agtelse blandt sine Jevnlige og blev af dem valgt til Rigsdagsmand i 1828. Ukjendt med de her forefaldende Forretninger, arbeidede han sig dog ind i dem, og erhvervede sig ogsaa her den almindelige Agtelse. 1834 blev han atter valgt som Deputeret til Rigsdagen og hans Virkekreds udvidede sig betydeligt, saa at den almindelige Stemme satte ham ved Siden af Anders Danielsen (en berømt dygtig Deputeret ved den svenske Rigsdag, men som nu er død). Paa denne Rigsdag blev han som Fuldmægtig for sin Stand, (Bondestanden) valgt til Medlem af Rigsgjældscontoiret og som saadan af Regjeringen kaldt til Medlem af Comiteen for Fattigvæsenet og Udparcelleringerne. Paa den nuværende Rigsdag valgte Bondestanden Hans Jans son til Præsident og til Medlem af Constitutions Comiteen (en Comitee, hvis Pligt det er at revidere Statsbestyrelsen); men skjøndt den første Post ikke alene skaffer udvortes Hæder og Jndflydelse, men tillige er forbunden med en maanedlig Jndtægt af 400 Rd. Bco., afslog dog Hans Jans son den, og i det han foretrækker, naar Rigsdagen er endt, atter at vende tilbage til sine landlige Sysler, istedetfor at færdes i Hovedstadens Glimmer, mener han bedre at kunne tjene Staten som Deputeret, og i denne Egenskab har han og vedligeholdt sig i den almindelige Agtelse.
Lolland-Falsters Stifts-Tidende, 1840-07-07
AVERTISSEMENTS.
Lolland-Falsters Stifts-Tidende, 1840-07-07
Subskription. Lollands-Falsters Stiftstidende, for Juli Qvartal 1840 modtages paa alle kongelige Postcontoirer og hos Udgiveren. Betalingen for denne Tidende, der udgaaer 3de Gange ugentlig og har Forsendelsesret med Brevposterne overalt i Danmark og Hertugdømmene, er paa Udgivelsesstedet 72 s. qvartaliter.
Lolland-Falsters Stifts-Tidende, 1840-07-07
for de Exemplarer af Stiftstidenden, som forsendes med Posterne saavel her i Stiftet som udenfor samme, er Betalingen fra indeværende Qvartals Begyndelse nedsat til 94 1/2 s. qvartaliter. Det er høist sandsynligt, at den nu forestaaende Stænderforsamling vil fremkalde Forhandlinger og Debatter af største Vigtighed for Landet og følgelig af ualmindelig Jnteresse for enhver Dansk. Da imidlertid Stændertidendens Kostbarhed gjør det vanskeligt for de fleste af Stiftstidendens Læsere at holde den, og da Stiftstidenden ikke afgiver den fornødne Plads til fuldstændige Referater, har Udgiveren besluttet, saalænge Stænderforsamlingen varer, og saa ofte de i samme behandlede Sagers Vigtighed maatte gjøre en vidtløftigere Beretning om disse ønskelig, at meddele saadan i Følgeblade til Avisen, uden nogensomhelst Udgift for Abonnenterne.
Lolland-Falsters Stifts-Tidende, 1840-07-07
De, der, uden at være Abonnenter paa Stiftstidenden, maatte ønske at holde disse Følgeblade, kunne erholde samme mod en Betaling af 4 s. pr. N. naar de inden d. 15de dennes anmelde deres Ønske for Udgiveren.
Lolland-Falsters Stifts-Tidende, 1840-07-07
Skov-Bal. Søndagen den 12te dennes bliver i Tvede Skov ved Stubbekjøbing, hvis Veiret tillader det, men i Redigeret, trykt og udgivet af W. F. Laub i Nykjøbing. modsat Fald den paafølgende Søndag afholdt et Skovbal. Det bemærkes, at der ikke bliver udsendt nogen Jndbydelse til samme paa Landet.
Lolland-Falsters Stifts-Tidende, 1840-07-07
Generalforsamling. Onsdagen den 15de Juli d. A. Aftenen Kl. 8. afholdes ordinair Generalforsamling i Selskabet Harmoniens Vinterlocale her i Byen, hvortil de ærede Medlemmer indbydes – og saafremt Nogen ønske at udtræde af Selskabet 1ste October d. A., da ville Anmeldelse herom, ifølge Lovenes § 8, behagelig afgives ved Generalforsamlingen. Nyekiøbing den 6te Juli 1840. Directionen. Juveleer og Guldsmed J. W. Falck.
Lolland-Falsters Stifts-Tidende, 1840-07-07
fra Kjøbenhavn agter at komme som sædvanligt til Nykjøbings Marked, for at anbefale sig med moderne Guld-og Sølv-Arbeide til nuværende Tiders billige Priser. 200 spanske Beder af 1 a 2 Aars Alder ønskes tilkjøbs; man behager derom at henvende sig til Forpagteren af Corselitze.
Lolland-Falsters Stifts-Tidende, 1840-07-07
Auctioner. Løverdagen den 11te Juli førstkommende, Kl. 10 Formiddag, bliver ifølge Begjæring af Skifteretten i Stervboet efter Enten Bodil Mogensdatter af Svinsbjerg, *) den Boet tilhørende Arvefæsteparcel fra Westerhaugaard i Samsbjerg af Hartkorn 4 Skpr. med den paa Jorderne opførte Bygning, bortsolgt ved en eneste Auction, hvis antageligt Bud skeer. Parcellen har et Tillæg af omtrent 5 Tdr. Land og Bygningerne ere for faa Aar siden opførte. Conditionerne, der blive meget favorable for Kjøberen, ligge forinden til Eftersyn hos Forvalter Entzen paa Pederstrup.
Lolland-Falsters Stifts-Tidende, 1840-07-07
Samme Dag Kl. 11 Formiddag bortsælges ved offentlig Auction med Credit til førstkommende Mikkelsdag for vederhæftige Kjøbere, Boets Løsøre, bestaaende af Sengeklæder, Sengesteder, Gangklæder, Linned, et Stueuhr, en Dragkiste, Kjøkkentøi, en stor Kobberkjedel, nogle Gjæs, en Koe med meget mere; hvilket herved bekjendtgjøres. Pederstrup den 28de Juni 1840. Aggerup. *) J de foregaaende N af Stiftstidenden har ovennævnte By feilagtigen været kaldet "Samsbjerg istedetfor Svinsbjerg, hvilket herved rettes.
Lolland-Falsters Stifts-Tidende, 1840-07-07
Torsdagen den 9de Juli Formiddag Kl. 9 lader Forpagter Elbye paa Søeholt formedelst Fraflytning, ved offentlig Auction bortsælge en Deel Ind- og Udboe af forskjellige Slags; Sengeklæder, Linned, Avls- og Meierieredskaber, hvoriblandt danske, engelske og americanske Plouge, en nye engelsk Harve og en Brakharve, to gode Kornrensemaskiner, noget godt Vogntømmer, en stor indmuret Jerngryde til at koge Bøtter i, en Deel røget Flesk, nogle Lpd. god Humle, Kreature, hvoriblandt nogle store unge Heste, 20 Stkr. Vallesviin, 30 Stkr. Levesviin, hvoriblandt nogle iforede Søer, 14 Stkr. Qvier i 3die Aar, 16 Aars-Qvier, 2 Aars-Tyre, nogle Melkekalve, en Deel Faar og Lam; 30 Favne Brænde; et Kjølvehuus af Muur= og Bindingsværk med Jernaager for Kjølven, foruden m. M. Vederhæftige Kjøbere gives Credit til Mortensdag d. A. Rødbye den 30te Juni 1840. Jbsen.
Lolland-Falsters Stifts-Tidende, 1840-07-07
Jndkaldelse.
Lolland-Falsters Stifts-Tidende, 1840-07-07
Enhver, som maatte have noget at fordre i Stervboet efter afdøde Tjenestepige Kirsten Christensdatter af Alminde i Landet Sogn, indkaldes herved med 12 Ugers Varsel, til at anmelde og beviisliggjøre deres Fordringer for undertegnede Skifteforvalter. Lollands Sønderherreds Contoir, Nakskov den 2den Juli Fasting.
Lolland-Falsters Stifts-Tidende, 1840-07-10
Lollands, 3 Falsters Stifts Tidende. No. 79. Fredagen den 10 Juli.